Suomi kesäolympialaisissa 2000

Suomi saavutti Sydneyn kesäolympialaisissa 2000 yhteensä neljä mitalia, joista kaksi oli kultaista, yksi hopeaa ja yksi pronssia. Kisojen mitalitilastossa Suomi sijoittui 31. sijalle.

Suomen olympiajoukkue koostui 70 urheilijasta, joista 40 oli miehiä ja 30 naisia. Nuorin suomalainen olympiaurheilija näissä kisoissa oli uimari Hanna-Maria Seppälä, joka oli kilpaillessaan 15 vuoden ja 282 päivän ikäinen ollen samalla kaikkien aikojen nuorin suomalainen olympiaurheilija. Seppälän ennätys meni rikki, kun Noora Laukkanen, uimari hänkin, osallistui Pekingin kesäolympialaisiin 2008 15 vuoden ja 192 päivän ikäisenä. Vanhin suomalainen urheilija Sydneyssä taasen oli ampuja Maarit Lepomäki, jolle ikää oli kilpaillessa kertynyt 43 vuotta ja 281 päivää.http://www.sports-reference.com/olympics/countries/FIN/summer/2000/  Avajaisissa Suomen joukkueen lipunkantajana toimi moukarinheittäjä Olli-Pekka Karjalainen.

 Mitalistit 
 16px|Kultaa Kultaa 
Arsi Harju – Yleisurheilu, miesten kuulantyöntö
Thomas Johanson ja Jyrki Järvi – Purjehdus, 49er-luokka

 16px|Hopeaa Hopeaa 
Juha Hirvi – Ammunta, miesten 50 metrin pienoiskivääriammunta, asennot

 16px|Pronssia Pronssia 
Marko Yli-Hannuksela – Kreikkalais-roomalainen paini, sarja 76 kg

 Joukkue 
 40px|Ammunta Ammunta 

 Urheilija  Laji  Tulos  Sijoitus Juha Hirvi  Miesten 10 m ilmakivääri  588  18.  Miesten 50 m pienoiskivääri, asennot  1 270,5  16px|Hopeaa Hopeaa Miesten 50 m pienoiskivääri, makuu  592  25. Pia Julin  Naisten kaksoistrap  94  13. Raimo Kauppila  Miesten kaksoistrap  134  10. Timo Laitinen  Miesten skeet  119  23. Maarit Lepomäki  Naisten skeet  68  11. Satu Pusila  Naisten trap  60  13. Naisten kaksoistrap  85  17. Pasi Wedman  Miesten 10 m olympiakivääri  672,1  4.

Suomen ampujista Juha Hirvi ampui miesten 50 metrin pienoiskivääritäysottelun peruskilpailussa tuloksen 1 171, jolla hän sijoittui peruskilpailun neljänneksi. Finaalissa Hirven tulos oli jaetusti koko finaalikahdeksikon paras 99,5, ja mitalistit määrittäneissä yhteistuloksissa Hirvi sijoittui olympiahopealle. Pasi Wedman oli miesten 10 m olympiakiväärissä neljäs.

 40px|Jousiammunta Jousiammunta 

 Urheilija  Laji  SijoitusMiika Aulio Miesten yksilökilpailu 38.Jari Lipponen Miesten yksilökilpailu 50.Katri Suutari Naisten yksilökilpailu 50.

Miesten yksilökilpailun sijoituskierroksella Aulio oli 53:s ja Lipponen 36:s. Molemmat suomalaiset hävisivät ensimmäisellä kierroksella, Aulio Alankomaiden Wietse van Altenille 163-160 ja Lipponen saman maan Fred van Zutphenille samoin 161-155. Van Alten selviytyi aina olympiapronssille asti.

Naisten yksilökilpailussa Suutari oli sijoituskierroksen 58:s. Hän hävisi ensimmäisellä kierroksella Pohjois-Korean Choe Ok-Silille 161-149.

 40px|Judo Judo 

 Urheilija  Sarja  SijoitusMaarit Kallio 48 kg Tappio 1. kierroksella

Kallio hävisi ensimmäisen ottelunsa Meksikon Adriana Angelesille ipponilla ajassa 2.03. Ennen ipponia Angeles johti kamppailua kokalla (pistein 3–0).

 40px|Melonta Melonta 

 Urheilija  Laji  SijoitusKimmo Latvamäki  Miesten kajakkiyksikkö (K-1) 500 m  13.

Latvamäki oli alkueränsä toinen ajalla 1.42,535 ja välieränsä viides ajalla 1.41,640, kun finaaliin selviytyi kolme parasta melojaa kustakin erästä.

 40px|Nyrkkeily Nyrkkeily 

 Urheilija  Sarja  SijoitusJoni Turunen 57 kg Tappio 1. kierroksella

Turusen tie tyssäsi ensimmäisellä kierroksella tappioon, kun Saksan Falk Huste voitti Turusen pistein 10–6.

 40px|Paini Paini 

 Kreikkalais-roomalainen paini 

 Urheilija  Sarja  SijoitusTero Katajisto 54 kg 18.Juha Lappalainen 69 kg 14.Marko Yli-Hannuksela 76 kg 16px|Pronssia PronssiaMarko Asell 85 kg 17.

Katajisto ja Asell hävisivät molemmat alkulohko-ottelunsa ja putosivat jatkosta. Lappalainen voitti yhden ja hävisi yhden alkulohko-ottelun sijoittuen lohkossaan toiseksi, mikä ei riittänyt jatkoon. 

Marko Yli-Hannuksela voitti alkulohkossa molemmat ottelunsa ja selvisi lohkovoittajana jatkoon. Puolivälierässä ilmajokelainen nujersi korealaisvastustajansa  Kim Jin-Soon pistein 0–3, mutta välierässä vastaan asettunut Venäjän Murat Kardanov vei voiton pistein 0–4. Pronssiottelussa Yli-Hannuksela voitti ukrainalaisen David Manukyanin pistein 4–2, ja palkittiin pronssimitalilla.

 40px|Painonnosto Painonnosto 

 Urheilija  Sarja  Tulos  SijoitusKaroliina Lundahl 75 kg ei tulosta –

Edellisissä kesäolympialaisissa Suomea kuulantyönnössä edustanut Lundahl ei saanut kilpailussa ollenkaan tulosta epäonnistuttuaan kolmesti tempauksen avauspainoissaan 102,5 kg.

 40px|Purjehdus Purjehdus 

 Urheilija(t)  Veneluokka  SijoitusPetri LeskinenKristian Heinilä  470  16.Roope Suomalainen  Laser  17.Thomas JohansonJyrki Järvi  49er  16px|Kultaa KultaaJali MäkiläErkki HeinonenSami Tamminen  Soling  15.Minna Aalto  Mistral  15.Sari Multala  E-jolla  5.

49er-luokan voittaneet Johanson ja Järvi sinetöivät voittonsa jo ennen viimeistä lähtöä, ja näin ollen heidät palkittiin kaikkien aikojen ensimmäisinä tämän venetyypin olympiavoittajina. Purjehduskulta oli Suomelle kaikkien aikojen toinen: vain Esko Rechardt oli aiemmin kyennyt olympiavoittoon vuonna 1980.http://www.mtv3.fi/urheilu/arkisto.shtml/arkistot/olympialaiset/2000/09/32122 Eroa brittien hopeamiehistöön jäi viisi nettopistettä. 

E-jollissa Sari Multala purjehti viidenneksi jääden kymmenen nettopistettä pronssimitalistista.

 40px|Pyöräily Pyöräily 

 Urheilija  Laji  Sijoitus Mira Kasslin  Naisten eräajo  11. Naisten 500 m aika-ajo  17. Pia Sundstedt  Naisten maantiepyöräily  21.

Ratapyöräilyssä Mira Kasslin oli naisten eräajon sijoituskierroksen 12:s eli viimeinen, ja sai näin ensimmäisellä kierroksella vastaansa Ranskan Félicia Ballanger´n, joka voitti Sydneyssä jo toisen tämän lajin olympiakultansa. Seuraavaksi Kasslin polki sijoista 9–12: hänen onnistui voittaa kiinalaispyöräilijä, jolloin hänen lopullinen sijoituksensa oli viimeistä edellinen eli 11:s. Naisten 500 metrin aika-ajossa Kasslin jäi viimeiseksi.

Naisten maantiepyöräilyssä poljettiin 119,7 km pitkällä reitillä. Pia Sundstedtilla oli jalkavaivoja, mistä syystä hän joutui kilpailun aikanakin ottamaan särkylääkkeitä. Tästä huolimatta hän ajoi aktiivisesti yrittäen pariin kertaan jopa irtiottoa, mutta molemmat yritykset ajettiin kiinni. Kilpailu päättyi joukkokiriin, jossa voiton vei Alankomaiden Leontien Zijlaard-van Moorsel. Sundstedt saapui maaliin samalla ajalla voittajan kanssa.

 40px|Ratsastus Ratsastus 

 Urheilija  Laji  Sijoitus Elisabet Ehrnrooth  Kouluratsastus  37. Piia Pantsu  Kenttäratsastus  – Heidi Svanborg  Kouluratsastus  46.

Kouluratsastuksessa Ehrnrooth ja Svanborg putosivat ensimmäisen kierroksen jälkeen, kun toiselle kierrokselle selviytyi 25 parasta ratsukkoa. Piia Pantsu oli hevosensa Uppercutin kanssa kouluratsastuskokeen jälkeen jaetulla 22. sijalla, mutta ratsukko hylättiin kestävyyskokeessa.

 40px|Sulkapallo Sulkapallo 

 Urheilija  Laji  SijoitusJyri Aalto Miesten yksilökilpailu Tappio 2. kierroksellaAnu Weckström Naisten yksilökilpailu Tappio 2. kierroksella

Suomalaissulkapalloilijat arvottiin suoraan toiselle kierrokselle, jolla molemmat kärsivät tappion: Aalto hävisi Malesian Wong Choong Hannille erin 15–5, 15–12, ja Weckströmin voitti erin 11–8, 11–2 Japanin Kanako Yonekura.

 40px|Taekwondo Taekwondo 

 Urheilija  Sarja  SijoitusKirsimarja Koskinen 67 kg 5.Veera Liukkonen yli 67 kg 10.

Koskinen voitti ensimmäisellä kierroksella Espanjan Elena Benitezin 0–7 mutta hävisi olympiakultaa voittaneelle Etelä-Korean Lee Sun-Heelle puolivälierissä pistein 5–1. Koskinen selviytyi keräilyeriin mutta hävisi lopulta neljänneksi sijoittuneelle Yhdistyneen kuningaskunnan Sarah Stevensonille 7–4.

Liukkonen hävisi yli 67-kiloisissa avauskierroksella Kanadan Dominique Bosshartille pistein 4–5. Bosshart voitti lopulta olympiapronssia.

 40px|Uimahypyt Uimahypyt 

 Urheilija  Laji  Hyppysarjan pisteet  Yhteispisteet  Sijoitus Jukka Piekkanen  Miesten 3 m ponnahduslautahypyt  69,30 – 64,80 – 69,75 – 63,90 – 43,56 – 62,10  373,41  20. Joona Puhakka  Miesten 3 m ponnahduslautahypyt  59,40 – 66,96 – 61,20 – 36,12 – 54,00 – 54,90  332,58  30.

Uimahyppyjen karsinnassa piti suorittaa kuusi hyppyä. Suomen hyppääjät eivät selviytyneet 16 parhaan hyppääjän välieriin: Piekkanen pääsi suomalaisista lähimmäksi jääden välieräpaikasta 3,6 pistettä. Kolmannella hypyllään hän oli kierroksen kahdeksanneksi paras, ensimmäisellään jaetusti kymmenenneksi ja neljännellään 12:nneksi paras. Piekkasen viides hyppy epäonnistui, ja hän oli sillä vasta kierroksen 46:s. Puhakan parhaaksi suoritukseksi näissä kisoissa jäi hänen toisen kierroksen hyppynsä, jolla hän oli kierroksen 19:s.

 40px|Uinti Uinti 

 Urheilija(t)  Laji  Sijoitus Jere Hård  Miesten 100 metrin vapaauinti  33. Miesten 100 metrin perhosuinti  15. Anu Koivisto  Naisten 100 metrin selkäuinti   23. Naisten 200 metrin selkäuinti  21. Jarno Pihlava  Miesten 100 metrin rintauinti  11. Miesten 200 metrin rintauinti  34. Marja Päivinen  Naisten 100 metrin perhosuinti  33. Hanna-Maria Seppälä  Naisten 50 metrin vapaauinti  28. Naisten 100 metrin vapaauinti  18. Jani Sievinen  Miesten 200 metrin sekauinti  8. Miesten 400 metrin sekauinti  27. Tero Välimaa  Miesten 100 metrin perhosuinti  25. Miesten 200 metrin perhosuinti  34. HårdPihlavaSievinenVälimaa  Miesten 4×100 metrin vapaauintiviesti  hylättiin alkuerissä 

Miesten 400 metrin sekauinnissa Jani Sievinen ui alku- ja välierissä viidenneksi nopeiten. Finaalin ensimmäisessä käännöksessä Sievisen uimalasit valuivat tämän suun eteen, jolloin hän joutui siirtämään ne leukansa alle. Tämä verotti Sievisen aikaa, ja hän jäi finaalin viimeiseksi. Muista suomalaisista Jarno Pihlava oli miesten 100 metrin rintauinnissa 11:s ja Jere Hård miesten 100 metrin perhosuinnissa 15:s. Vasta 15-vuotias Hanna-Maria Seppälä ui naisten 100 metrin vapaauinnissa 18:nneksi.

 40px|Voimistelu Voimistelu 

 Rytminen voimistelu 

 Urheilija  Laji  Välinesarjan pisteet  Yhteispisteet  Sijoitus Heini Lautala  Naisten yksinvoimistelu  naru 9,404 – vanne 9,450 – pallo 9,337 – nauha 9,141  37,332  23.

Lautala oli jokaisella välineellä 23:s. Hän esiintyi arkailematta, mutta horjahti pallo-ohjelmansa piruetissa, ja nauhaohjelmassa nauha lipsahti hänen kädestään. Lopputuloksissa Lautala oli 24 osallistujan joukossa toiseksi viimeinen. Hän päätti urheilu-uransa tähän kilpailuun.http://www.mtv3.fi/urheilu/arkisto.shtml/arkistot/olympialaiset/2000/09/33211

 40px|Yleisurheilu Yleisurheilu 

 Urheilija  Laji  Tulos  Sijoitus Timo Aaltonen  Miesten kuulantyöntö  18,64 m (kars. 20,04 m)  12. Manuela Bosco  Naisten 100 metrin aitajuoksu  13,51  karsiutui alkuerissä Naisten 4 × 100 metrin juoksu  43,50  karsiutui välierissä (12.) Harri Haatainen  Miesten keihäänheitto  79,93 m  karsiutui (19.) Harri Hakkarainen  Miesten keihäänheitto  –  karsiutui (loukkaantui) Heidi Hannula  Naisten 100 metrin juoksu  11,68  karsiutui alkuerissä Naisten 4 × 100 metrin juoksu  43,50  karsiutui välierissä (12.) Arsi Harju  Miesten kuulantyöntö  21,29 m (kars. 21,39 m)  16px|Kultaa Kultaa Tommi Hartonen  Miesten 100 metrin juoksu  10,53  karsiutui alkuerissä Miesten 200 metrin juoksu  20,88 (pve 20,47 SE)  karsiutui välierissä (16.) Tiia Hautala  Naisten kymmenottelu  6 173  8. Aki Heikkinen  Miesten kymmenottelu  –  keskeytti Toni Huikuri  Miesten korkeushyppy  220 cm  26. Eduard Hämäläinen  Miesten kymmenottelu  7 520  24. Mikaela Ingberg  Naisten keihäänheitto  58,56 m (kars. 60,85 m)  9. Olli-Pekka Karjalainen  Miesten moukarinheitto  69,64 m  34. Valentin Kononen  Miesten 50 kilometrin kävely  –  hylättiin  Sanna Kyllönen  Naisten 4 × 100 metrin juoksu  43,50  karsiutui välierissä (12.) Johanna Manninen  Naisten 200 metrin juoksu  23,41 (ae 23,40)  karsiutui puolivälierissä Naisten 4 × 100 metrin juoksu  43,50  karsiutui välierissä (12.) Aki Parviainen  Miesten keihäänheitto  86,62 m  5. Mika Polku  Miesten korkeushyppy  224 cm  16. Sini Pöyry  Naisten moukarinheitto  62,49 m (kars. 63,80 m)  12. Susanna Rajamäki  Naisten kymmenottelu  6 021  13. Mia Strömmer  Naisten moukarinheitto  59,43 m  22. Ville Tiisanoja  Miesten kuulantyöntö  19,66 m  karsiutui (15.) Taina Uppa  Naisten keihäänheitto  57,39  20.

Miesten kuulantyönnön karsinnassa Arsi Harju työnsi oman ennätyksensä ja urheilu-uransa pisimmän kilpailutyönnön 21,39 metriä. Loppukilpailussa Harju pukkasi kymmenen senttiä vähemmän, mikä riitti yhdysvaltalaiskaksikon Adam Nelson ja John Godina päihittämiseen. Harjun olympiakulta oli Suomelle ensimmäinen miesten kuulantyönnön olympiavoitto sitten Ville Pörhölän vuoden 1920 kultamitalin. Edellisestä kuulamitalistakin (Sulo Bärlundin hopeasta Berliinissä 1936) oli ehtinyt kulua jo 64 vuotta.

50 km kävelyssä Valentin Kononen hylättiin viimeisessä arvokilpailussaan 40 km rajapyykin jälkeen. Keskeytyshetkellä Kononen oli kilpailussa neljäntenä.

 Katso myös 
 Suomi kesäparalympialaisissa 2000

 Lähteet 
 Kesäolympialaisten 2000 virallinen raportti  
 Finland at the 2000 Sydney Summer Games  Sports Reference LLC. 
 Olympiamitalistitietokanta olympic.org:issa 

Viitteet

 Aiheesta muualla 
 YLE:n Elävä Arkisto:Kullattu kuulamies Arsi Harju 
 YLE:n Elävä Arkisto:Järvi ja Johanson purjehtivat olympiavoittoon 
 YLE:n Elävä Arkisto:Olympiamitalisti Juha Hirvi

Kesäolympialaisissa 2000
Luokka:Valtiot kesäolympialaisissa 2000